35 skoolkinders in botsing beseer35 skoolkinders is Maandagoggend beseer na twee taxi’s waarin hulle gery het, naby Lenasia, duskant Johannesburg, teen mekaar gebots het. Die ongeluk het op Nirvanarylaan plaasgevind terwyl die kinders op pad skool toe was. “Met ons aankoms op die toneel het 37 mense, saam met die drywers, buite die wrakke gestaan. Paramedici het almal ondersoek. ŉ 8-jarige seuntjie het ŉ ernstige kopwond opgedoen en is na die Lenmed-hospitaal geneem. Die ander 36 passasiers is vir geringe en matige beserings behandel. Hulle is na die Chris Hani Baragwanath-hospitaal en Leratong-hospitaal geneem vir observasie en versorging,” het Vanessa Jackson, ŉ woordvoerder van ER24, gesê. Die oorsaak van die ongeluk is nog nie bekend nie en word deur die polisie ondersoek.